A seu de Sant Esteban (en alemán Domkirche St Stephan, abreviato popularment como Stephansdom) ye a ilesia prencipal de l'archidiocesi de Viena (Austria) y a seu d'o suyo arzobispato. Se troba en a Stephansplatz, en o centro d'a capital austriaca. A obra fue encetata por Rodolfo IV d'Austria y se debantó dencima d'as enronas de dos ilesias anteriors, a primera d'ellas una parroquia consagrata en 1147. L'edificio experimentó tamién quantas reformes y ampliacions a o largo d'a suya historia, seguindo diferents estilos artisticos. Ye o simbolo relichioso mas important de Viena y ha estato testimonio d'a-saber-los escaicimientos d'a historia d'Austria.